ddrg/super_eurlex huggingface dataset:
KIRJALLINEN KYSYMYS E-1156/02 esittäjä(t): Jorge Hernández Mollar (PPE-DE) komissiolle. Kylät ilman siltaa Malagassa (Espanja).



Virallinen lehti nro 229 E , 26/09/2002 s. 0186 - 0186



KIRJALLINEN KYSYMYS E-1156/02 esittäjä(t): Jorge Hernández Mollar (PPE-DE) komissiolle (24. huhtikuuta 2002) Aihe: Kylät ilman siltaa Malagassa (Espanja) Viime vuoden lopussa kaatosateet aiheuttivat Malagassa (Espanja) sijaitsevalle Perianan kunnalle suuria vahinkoja. Kyseisessä kunnassa sijaitsevien Viñan ja Los Marínesin kylien asukkaat ovat olleet jo neljä kuukautta saarroksissa kylät muille kunnan alueille yhdistäneen sillan vaurioitumisen vuoksi, ja alueella asuvan yli sadan perheen on käytettävä koko kunnan ympäri kiertävää tietä, koska Sábar-jokea ei voida ylittää. Voiko komissio ilmoittaa, onko yhteisen maatalouspolitiikan puitteissa mahdollista saada varoja näiden kaatosateiden kyseisille Malagan alueille aiheuttamien vahinkojen korjaamiseen, jotta Sábar-joen ylittävän sillan vaurioitumisen vuoksi eristyksiin joutuneiden kylien asukkaiden asemaa voitaisiin helpottaa? Franz Fischlerin komission puolesta antama vastaus (27. toukokuuta 2002) Komissio ei ole tietoinen arvoisan parlamentin jäsenen mainitsemista seikoista. Tämäntyyppisten käytännön ongelmien ratkaiseminen kuuluu kansallisten ja/tai (tässä tapauksessa Andalusian autonomisen alueen) alueellisten viranomaisten toimivaltaan eikä siis yhteisön toimivaltaan. Komissio osallistuu rakennerahastojen kautta useiden Espanjassa toteutettavien ohjelmien rahoitukseen. Useita kyliä yhdistävän sillan korjaamistoimet näyttävät kuuluvan pikemminkin Euroopan aluekehitysrahaston (EAKR) toimialaan kuin yhteisen maatalouspolitiikan (YMP) mukaisesti Euroopan maatalouden ohjaus- ja tukirahastosta (EMOTR) tuettaviin toimiin. Ohjelmakaudella 20002006 Andalusian autonomista aluetta koskevaan yhdennettyyn toimintaohjelmaan sisältyvän infrastruktuurien vaurioitumisen ehkäisyä ja uudelleen käyttöönottoa koskevan luvun perusteella voidaan kuitenkin toteuttaa joitakin asianmukaisia toimia. Kyseinen luku on maaseudun infrastruktuurien parantamista koskevan ohjelman 1.2 mukaisesti osa maatalous- ja kalastusviraston (Consejeria) Andalusian maatalouden uudistamista koskevaa alakohtaista suunnitelmaa. On syytä muistaa, että näiden ohjelmien hallinnointi sekä hankkeiden valinta kuuluu jäsenvaltioiden toimivaltaan ja siis niiden kansallisten ja/tai alueellisten viranomaisten ei komission tehtäviin.
KIRJALLINEN KYSYMYS E-0849/02 esittäjä(t): Rosa Miguélez Ramos (PSE) neuvostolle. Moraalinen häirintä työpaikoilla.



Virallinen lehti nro 229 E , 26/09/2002 s. 0148 - 0148



KIRJALLINEN KYSYMYS E-0849/02 esittäjä(t): Rosa Miguélez Ramos (PSE) neuvostolle (3. huhtikuuta 2002) Aihe: Moraalinen häirintä työpaikoilla Mihin toimenpiteisiin neuvoston puheenjohtajavaltio Espanja aikoo ryhtyä, jotta moraalinen häirintä määriteltäisiin laissa ja jotta kehitettäisiin tehokkaita ennalta ehkäiseviä politiikkoja esimerkiksi ottamalla määritelmä mukaan terveyttä ja työturvallisuutta koskevaan puitedirektiiviin ja laadittaisiin vihreä kirja, joka sisältäisi yksityiskohtaisen analyysin, toimintasuunnitelman ja erityisaikataulun? Vastaus (27. kesäkuuta 2002) Neuvosto vakuuttaa ymmärtävänsä arvoisan parlamentin jäsenen esiin tuomia huolenaiheita, minkä se jo totesikin arvoisalle parlamentin jäsenelle huhtikuun kyselytunnilla vastauksena tämän samasta aiheesta neuvostolle esittämään kysymykseen H-204/02, mutta toteaa, että koska komissio ei ole esittänyt asiaa koskevaa ehdotusta, neuvosto ei voi toimia omasta aloitteestaan, ja että on joka tapauksessa komission tehtävä laatia arvoisan parlamentin jäsenen toivoma vihreä kirja.
KIRJALLINEN KYSYMYS P-0675/02 esittäjä(t): Eija-Riitta Korhola (PPE-DE) komissiolle. Euroopan elintarviketurvallisuusviranomaisen johtajan valintaprosessi.



Virallinen lehti nro 229 E , 26/09/2002 s. 0121 - 0121



KIRJALLINEN KYSYMYS P-0675/02 esittäjä(t): Eija-Riitta Korhola (PPE-DE) komissiolle (1. maaliskuuta 2002) Aihe: Euroopan elintarviketurvallisuusviranomaisen johtajan valintaprosessi Euroopan komissio aloitti keskiviikkona 27. helmikuuta 2002 prosessin, jonka tarkoituksena on valita johtaja uudelle eurooppalaiselle elintarviketurvallisuusviranomaiselle. Johtajan on tarkoitus aloittaa jo kesällä tai varhain syksyllä viraston tilapäisessä sijaintipaikassa Brysselissä. Onko valintaprosessissa yleensä ja erityisesti arvioitaessa hakijoita tarkoitus ottaa huomioon, että johtajan lopullinen toimipaikka voi ja todennäköisesti onkin jossain muussa EU:n jäsenvaltiossa kuin Belgiassa? Voiko komissio taata, että neuvoston päätöksen viivästymistä ei käytetä hyväksi siten, että lopputulosta liu'utetaan Brysselin suuntaan rekrytointiprosessia hyväksikäyttäen? David Byrnen komission puolesta antama vastaus (3. huhtikuuta 2002) Euroopan elintarviketurvallisuusviranomaisen toiminnanjohtajan toimesta julkaistiin ilmoitus Euroopan yhteisöjen virallisessa lehdessä.(1) Ilmoitus on elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28. helmikuuta 2002 annetun Euroopan parlamentin ja neuvoston asetuksen (EY) N:o 178/2002(2) 26 artiklan mukainen. Julkaisun sivulla 1 mainitaan nimenomaisesti, että toimipaikka Brysselissä on väliaikainen, ja ehdokkaille tehdään selväksi, ettei lopullista päätöstä viranomaisen toimipaikasta ole vielä tehty. Koska joulukuussa 2001 Laekenissa kokoontunut Eurooppa-neuvosto ei kyennyt sopimaan viranomaisen lopullisesta toimipaikasta, komission oli julkaistava toimea koskeva ilmoitus väliaikaisesta toimipaikasta tehdyn päätöksen perusteella, jotta rekrytointimenettely ei viivästyisi. Toiminnanjohtajan rekrytointi on keskeisellä sijalla saatettaessa viranomainen toimintavalmiiksi riippumatta sijaintipaikkaa koskevasta päätöksestä. Rekrytointi on myös olennaisen tärkeää, jotta noudatetaan parlamentin ja valtionpäämiesten poliittista tahtoa. Nämä ovat asettaneet toiminnalle tiukan aikataulun lukuisissa Eurooppa-neuvoston kokouksissa (Nizzassa, Tukholmassa ja Laekenissa). Komissio vahvistaa, että toiminnanjohtajan rekrytointimenettely ja viranomaisen toimipaikasta päättäminen ovat kaksi erillistä, toisistaan riippumatonta menettelyä. (1) EYVL C 52, 27.2.2002. (2) EYVL L 31, 1.2.2002.
KIRJALLINEN KYSYMYS E-1383/02 esittäjä(t): António Campos (PSE) komissiolle. Elintarvikkeiden mukana tarjottavat lahjat.



Virallinen lehti nro 229 E , 26/09/2002 s. 0211 - 0211



KIRJALLINEN KYSYMYS E-1383/02 esittäjä(t): António Campos (PSE) komissiolle (14. toukokuuta 2002) Aihe: Elintarvikkeiden mukana tarjottavat lahjat Lasten tukehtumisia aiheuttavat pääasiassa pienet ja viehättävät esineet kuten pallot, kolikot, pienet osat ja syötäväksi kelpaamattomat esineet (lahjat), joita on elintarvikepakkauksissa. Kreikassa, Saksassa ja Israelissa suoritetut tutkimukset ovat vahvistaneet, että syötäväksi kelpaamattomia esineitä sisältävät elintarvikkeet ovat luonnostaan vaarallisia ja etteivät pelkät päällysmerkinnät riitä poistamaan hengenvaaraa. On laskettu, että lapsille tarkoitettujen elintarvikkeiden sisältämät syötäväksi kelpaamattomat lahjat aiheuttavat vuosittain 2 000 onnettomuutta EU:ssa. On todettu neljä seikkaa, jotka olisi huomioitava arvioitaessa kyseisten tuotteiden turvallisuutta: koko, puristettavuus, joustavuus ja muoto. On todettu, että tuotteiden muuttaminen näiden kriteerien täyttämiseksi ja tuotteita sääntelevä lainsäädäntö vähentävät tällaisia kuolemaan johtavia onnettomuuksia. Kielto myydä syötäväksi kelpaamattomia esineitä elintarvikepakkauksissa on vähentänyt lasten kuolemantapauksia esimerkiksi Yhdysvalloissa, Australiassa ja Malesiassa. Aikooko komissio luoda tätä asiaa koskevaa lainsäädäntöä lähitulevaisuudessa? David Byrnen komission puolesta antama vastaus (10. kesäkuuta 2002) Arvoisaa parlamentin jäsentä pyydetään tutustumaan komission yhdistettyyn vastaukseen Paulo Casacan kirjalliseen kysymykseen E-1008/02 ja Arlindo Cunhan kirjalliseen kysymykseen E-1218/02(1). (1) EYVL C 205 E, 29.8.2002, s. 245.
KIRJALLINEN KYSYMYS E-1335/02 esittäjä(t): Giovanni Pittella (PSE) komissiolle. Rajatyöntekijä.



Virallinen lehti nro 229 E , 26/09/2002 s. 0205 - 0205



KIRJALLINEN KYSYMYS E-1335/02 esittäjä(t): Giovanni Pittella (PSE) komissiolle (8. toukokuuta 2002) Aihe: Rajatyöntekijä Työssäkäynti rajan yli on muuttunut ohimenevästä pysyvämmäksi, rakenteelliseksi ja huomattavan yleiseksi ilmiöksi. Rajatyöntekijän asema on kaikilta osin erikoislaatuinen, ja siksi tarvitaan asianmukaista lainsäädäntöä, jossa siihen liittyvät oikeudet määriteltäisiin. Oikeuksiin olisi kuuluttava työluvan automaattinen uusiutuminen, suoritettujen oppiarvojen tunnustaminen, tasapuolinen verotus ja taattu mahdollisuus terveydenhoitoon. Rajatyöntekijä tarvitsee kaksinkertaista oikeusturvaa: työskentelymaassaan sopimusoikeudellista turvaa ja kotimaassaan terveydenhoitoa, verotusta ja sosiaaliturvaa koskevaa oikeusturvaa. Millaista lainsäädäntöä komissio aikoo esittää rajatyöntekijöiden oikeuksien turvaamiseksi? Anna Diamantopouloun komission puolesta antama vastus (17. kesäkuuta 2002) Komissio viittaa vuonna 1998 antamaansa ehdotukseen(1) työntekijöiden vapaasta liikkuvuudesta yhteisön alueella 15 päivänä lokakuuta 1968 annetun neuvoston asetuksen (ETY) N:o 1612/68(2) muuttamisesta. Komissio ehdotti erityistä rajatyöntekijöitä koskevaa säännöstä, joka vahvistaisi merkittävästi rajatyöntekijöiden oikeusvarmuutta. (1) EYVL C 344, 12.11.1998. (2) EYVL L 257, 19.10.1968.
KIRJALLINEN KYSYMYS E-0426/02 esittäjä(t): Stavros Xarchakos (PPE-DE) neuvostolle. Ilmaisunvapauden rajoittaminen Turkissa.



Virallinen lehti nro 229 E , 26/09/2002 s. 0086 - 0086



KIRJALLINEN KYSYMYS E-0426/02 esittäjä(t): Stavros Xarchakos (PPE-DE) neuvostolle (22. helmikuuta 2002) Aihe: Ilmaisunvapauden rajoittaminen Turkissa Kansainvälisessä lehdistössä julkaistujen tietojen mukaan Turkin parlamentti päätti tiukentaa maan rikoslain 312 artiklaa siten, että vastedes pelkkä epäilys mahdollisesta yleisen järjestyksen horjuttamisesta on riittävä peruste rangaistusmenettelyn käynnistämiseksi vastuullisia tahoja kohtaan. Näiden tietojen mukaan tämä kysymys sai alkunsa kurdisyntyperää olevien Turkin kansalaisten esittämistä vetoomuksista saada opetusta kouluissa ja yliopistoissa kurdin kielellä, mitä Turkki on sitoutunut tukemaan seuraavien kolmen vuoden kuluessa. Turkin kansallisen turvallisuusneuvoston tulkinnan mukaan kurdisyntyisten Turkin kansalaisten vetoomukset katsotaan hajaannusta aiheuttavaksi toiminnaksi, joka koskee koulutusta muulla kuin virallisella kielellä. Tämä ennennäkemätön tilanne on ilmennyt toisen uskomattoman tapauksen jälkeen, jossa kustantaja Fatih Tasia uhataan vuoden vankilatuomiolla, koska hän syyllistyi virheeseen julkaisemalla turkin kielellä kuuluisan amerikkalaisen ajattelijan, Harvardin professorin Noam Chomskyn teoksen American Interventionism. Chomsky, joka kyseisessä teoksessaan kritisoi ankarasti Turkkia ja sen kurdivähemmistöön kohdistamaa etnistä puhdistusta, aikoo matkustaa Turkkiin 13. helmikuuta 2002 ollakseen paikalla tuomioistuimessa, jossa Tasia vastaan nostettua syytettä käsitellään. Tämän jälkeen Chomsky aikoo matkustaa Diyarbakiriin, jossa asuu runsaasti kurdiväestöä. Onko neuvosto tietoinen edellä mainituista Turkin hallituksen toimista? Mikä on sen kanta niihin? Ovatko kirjojen ja kurdin kielen käytön kieltäminen sopusoinnussa Turkin pyrkimysten kanssa toimia eurooppalaiselle valtiolle soveltuvalla tavalla? Vastaus (27. kesäkuuta 2002) Neuvosto on tietoinen siitä, että Turkin rikoslain 312 pykälää muutettiin säädöksellä n:o 4744, joka annettiin Turkin parlamentissa 6. helmikuuta 2002. Erityisesti muutettiin 312 pykälän 2 momenttia, jonka mukaan rangaistavaa on yllytys keskinäiseen vihamielisyyteen lisäämällä huomautus tavalla, joka voi vaarantaa yleisen järjestyksen. Yleisesti ottaen rikoslain muutetut säännökset eivät juuri tuo parannusta aikaisemmin voimassa olleeseen lainsäädäntöön nähden mm. siitä syystä, että syyttäjäviranomaisille ja tuomareille jätetään edelleen laaja tulkinnanvara. Sen tavan osalta, jolla Turkin viranomaiset käsittelevät kurdialkuperää olevien Turkin kansalaisten sananvapautta ja sivistyksellisiä oikeuksia, erityisesti kurdinkielistä opetusta koskevien pyyntöjen osalta, neuvosto muistuttaa Turkkia sen liittymiskumppanuuden mukaisista asiaa koskevista velvoitteista. EYTurkki-assosiaationeuvoston 16. huhtikuuta 2002 pidetty kokous tarjosi uuden tilaisuuden tähän.
KIRJALLINEN KYSYMYS E-0739/02 esittäjä(t): Fernando Fernández Martín (PPE-DE) komissiolle. Kongo.



Virallinen lehti nro 205 E , 29/08/2002 s. 0207 - 0208



KIRJALLINEN KYSYMYS E-0739/02 esittäjä(t): Fernando Fernández Martín (PPE-DE) komissiolle (15. maaliskuuta 2002) Aihe: Kongo Voiko komissio antaa selonteon Kongoa koskevista hankkeista, jotka on hyväksytty rahoitettaviksi Euroopan unionin talousarviosta vuonna 2001, ja ilmoittaa rahoituksen kokonaissumman? Poul Nielsonin komission puolesta antamayhteinen vastauskirjallisiin kysymyksiin E-0732/02, E-0733/02, E-0734/02, E-0735/02, E-0736/02,E-0737/02, E-0738/02, E-0739/02, E-0740/02 ja E-0741/02 (13. toukokuuta 2002) Komissio lähettää suoraan kunnianarvoisalle jäsenelle ja parlamentin sihteeristölle pyydetyt tiedot.
KIRJALLINEN KYSYMYS P-0180/02

esittäjä(t): Alain Krivine (GUE/NGL) neuvostolle

(29. tammikuuta 2002)

Aihe: Espanja: antiglobalisaatioyksikköjen ja tietokannan perustaminen

Useista eri lähteistä kantautuneiden tietojen mukaan Espanjan sisäministeriö olisi perustanut niin sanottuja antiglobalisaatioyksiköitä, joita on tarkoitus käyttää eri tapahtumissa Espanjan puheenjohtajakaudella vuoden 2002 ensimmäisellä neljänneksellä. Erityisesti niiden tehtävänä on estää globalisaation vastaisissa mielenosoituksissa mahdollisesti syntyvät ongelmat.

Lisäksi sisäministeriö kuulemma valmistelee tietokantaa, joka sisältäisi tiedot useista henkilöistä, jotka osallistuivat Göteborgin, Genovan ja Barcelonan huippukokousten yhteydessä järjestettyihin mielenosoituksiin. Tietokanta sisältäisi Euroopan eri poliisiviranomaisten toimittamia tietoja, jotka koskevat edellä mainituissa kaupungeissa toteutettuja protestitoimia.

Espanjan tiedustelupalvelu on ilmoittanut valvoneensa viime joulukuusta lähtien globalisaatiota vastustavien liikkeiden Internet-sivustoja.

Pitääkö neuvosto edellä kuvatun tietokannan perustamista yhteisön yksityisyyden suojaa koskevien sopimusten mukaisena?

Minkä kriteerien mukaisesti ja millaisissa puitteissa edellä mainitut tiedostot muodostetaan?

Yhteinen vastauskirjallisiin kysymyksiin P-0142/02, P-0152/02, P-0157/02, P-0180/02,P-0191/02 ja P-0205/02

(21. toukokuuta 2002)

1. Neuvosto kehottaa kiinnittämään huomiota Euroopan unionista tehdyn sopimuksen 33 artiklaan, jonka mukaan:

Tämän osaston (VI osasto: Määräykset poliisiyhteistyöstä ja oikeudellisesta yhteistyöstä rikosasioissa) määräyksillä ei rajoiteta niitä velvollisuuksia, joita jäsenvaltioilla on yleisen järjestyksen ylläpitämiseksi sekä sisäisen turvallisuuden suojaamiseksi.

2. Tietosuojan osalta todetaan, että kaikki 15 jäsenvaltiota ovat ratifioineet Euroopan neuvoston yleissopimuksen vuodelta 1981 yksilöiden suojelusta henkilötietojen automaattisessa tietojenkäsittelyssä.

3. Neuvoston ja jäsenvaltioiden hallitusten edustajien 13. heinäkuuta 2001 antamissa päätelmissä Eurooppa-neuvoston kokousten ja muiden vastaavien tilaisuuksien turvallisuudesta palautettiin mieliin Euroopan unionille asetettu tavoite pitää yllä ja kehittää unionia vapauteen, turvallisuuteen ja oikeuteen perustuvana alueena. Tällaisella alueella kansalaisilla on oltava oikeus ilmaista vapaasti mielipiteensä ja kokoontua rauhanomaisesti, eli oikeudet, jotka tunnustetaan Euroopan ihmisoikeusyleissopimuksessa ja näitä oikeuksia on voitava käyttää olosuhteissa, joissa heidän oma turvallisuutensa tai muiden kansalaisten tai omaisuuden turvallisuus ei ole uhattuna.

Samoissa päätelmissä korostettiin, että on tärkeää käydä rakentavaa vuoropuhelua yleisten mielenosoitusten järjestäjien ja isäntämaan viranomaisten välillä ja pitää yllä tiiviitä kansainvälisiä yhteyksiä erityisesti jäsenvaltioiden lainvalvontaviranomaisten kesken, sen varmistamiseksi, että tällaisia laillisia mielenosoituksia eivät hyödynnä tai käytä väärin muut tahot, joiden tarkoituksena on syyllistyä yksin tai yhdessä väkivallantekoihin.
KIRJALLINEN KYSYMYS P-0205/02

esittäjä(t): Luisa Morgantini (GUE/NGL) neuvostolle

(29. tammikuuta 2002)

Aihe: Antiglobalisaatioyksiköiden ja mielenosoittajia koskevien tiedostojen muodostaminen

Useista lähteistä saatujen tietojen mukaan Espanjan sisäministeriö on perustanut nk. antiglobalisaatioyksiköitä vuoden 2002 alusta käynnistynyttä Espanjan puheenjohtajakautta varten. Yksiköiden on erityisesti tarkoitus estää hankaluudet, joita saattaa ilmetä globalisaatiota vastustavien mielenosoitusten yhteydessä.

Sisäministeriö pyrkii myös luomaan tiedostoja, joihin koottaisiin useiden Göteborgin, Genovan ja Barcelonan huippukokousten yhteydessä mieltään osoittaneiden henkilötiedot. Tähän tiedostoon sisällytettäisiin eri maiden poliisivoimien hankkimat tiedot edellä mainituissa kaupungeissa järjestetyistä protesteista. Espanjan tiedustelupalvelu on ilmoittanut tässä yhteydessä, että se on tarkkaillut globalisaatiota vastustavien järjestöjen Internet-sivustoja jo viime joulukuusta lähtien.

Onko Espanjan hallitus ilmoittanut neuvostolle edellä mainituista asioista?

Katsooko neuvosto, että edellä mainitun kaltaisen tiedoston luominen on yksityisyyden suojaan sovellettavan eurooppalaisen käytännön mukainen?

Voiko neuvosto taata, että mielenosoittajat voivat perehtyä heistä koottuihin tietoihin? Millä tavoin tämä voidaan varmistaa?

Yhteinen vastauskirjallisiin kysymyksiin P-0142/02, P-0152/02, P-0157/02, P-0180/02,P-0191/02 ja P-0205/02

(21. toukokuuta 2002)

1. Neuvosto kehottaa kiinnittämään huomiota Euroopan unionista tehdyn sopimuksen 33 artiklaan, jonka mukaan:

Tämän osaston (VI osasto: Määräykset poliisiyhteistyöstä ja oikeudellisesta yhteistyöstä rikosasioissa) määräyksillä ei rajoiteta niitä velvollisuuksia, joita jäsenvaltioilla on yleisen järjestyksen ylläpitämiseksi sekä sisäisen turvallisuuden suojaamiseksi.

2. Tietosuojan osalta todetaan, että kaikki 15 jäsenvaltiota ovat ratifioineet Euroopan neuvoston yleissopimuksen vuodelta 1981 yksilöiden suojelusta henkilötietojen automaattisessa tietojenkäsittelyssä.

3. Neuvoston ja jäsenvaltioiden hallitusten edustajien 13. heinäkuuta 2001 antamissa päätelmissä Eurooppa-neuvoston kokousten ja muiden vastaavien tilaisuuksien turvallisuudesta palautettiin mieliin Euroopan unionille asetettu tavoite pitää yllä ja kehittää unionia vapauteen, turvallisuuteen ja oikeuteen perustuvana alueena. Tällaisella alueella kansalaisilla on oltava oikeus ilmaista vapaasti mielipiteensä ja kokoontua rauhanomaisesti, eli oikeudet, jotka tunnustetaan Euroopan ihmisoikeusyleissopimuksessa ja näitä oikeuksia on voitava käyttää olosuhteissa, joissa heidän oma turvallisuutensa tai muiden kansalaisten tai omaisuuden turvallisuus ei ole uhattuna.

Samoissa päätelmissä korostettiin, että on tärkeää käydä rakentavaa vuoropuhelua yleisten mielenosoitusten järjestäjien ja isäntämaan viranomaisten välillä ja pitää yllä tiiviitä kansainvälisiä yhteyksiä erityisesti jäsenvaltioiden lainvalvontaviranomaisten kesken, sen varmistamiseksi, että tällaisia laillisia mielenosoituksia eivät hyödynnä tai käytä väärin muut tahot, joiden tarkoituksena on syyllistyä yksin tai yhdessä väkivallantekoihin.
KIRJALLINEN KYSYMYS E-0737/02 esittäjä(t): Fernando Fernández Martín (PPE-DE) komissiolle. Komorit.



Virallinen lehti nro 205 E , 29/08/2002 s. 0207 - 0207



KIRJALLINEN KYSYMYS E-0737/02 esittäjä(t): Fernando Fernández Martín (PPE-DE) komissiolle (15. maaliskuuta 2002) Aihe: Komorit Voiko komissio antaa selonteon Komoreja koskevista hankkeista, jotka on hyväksytty rahoitettaviksi Euroopan unionin talousarviosta vuonna 2001, ja ilmoittaa rahoituksen kokonaissumman? Poul Nielsonin komission puolesta antamayhteinen vastauskirjallisiin kysymyksiin E-0732/02, E-0733/02, E-0734/02, E-0735/02, E-0736/02,E-0737/02, E-0738/02, E-0739/02, E-0740/02 ja E-0741/02 (13. toukokuuta 2002) Komissio lähettää suoraan kunnianarvoisalle jäsenelle ja parlamentin sihteeristölle pyydetyt tiedot.
KIRJALLINEN KYSYMYS E-0647/02 esittäjä(t): Christopher Heaton-Harris (PPE-DE) komissiolle. Televisio ilman rajoja.



Virallinen lehti nro 205 E , 29/08/2002 s. 0184 - 0184



KIRJALLINEN KYSYMYS E-0647/02 esittäjä(t): Christopher Heaton-Harris (PPE-DE) komissiolle (11. maaliskuuta 2002) Aihe: Televisio ilman rajoja Voiko komissio kertoa, aikooko se antaa uuden ns. televisio ilman rajoja -direktiivin nykyisen komission toimikauden aikana? Millaisella aikataululla direktiivi mahdollisesti annetaan? Viviane Redingin komission puolesta antama vastaus (26. huhtikuuta 2002) Arvoisa parlamentin jäsen kiinnittää huomiota Televisio ilman rajoja -direktiivin tarkistamiseen (Televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta 3 päivänä lokakuuta 1989 annettu neuvoston direktiivi 89/552/ETY(1), sellaisena kuin se on muutettuna 30 päivänä kesäkuuta 1997 annetulla parlamentin ja neuvoston direktiivillä 97/36/EY(2)). Arvoisa parlamentin jäsen tiedustelee, onko nykyisellä komissiolla suunnitteilla uusi direktiivi toimikautensa aikana ja mikä olisi ehdotuksen ennakoitu aikataulu. Televisio ilman rajoja -direktiivin 26 artiklan mukaisesti komissio antaa viimeistään 31 päivänä joulukuuta 2000 ja sen jälkeen kahden vuoden välein Euroopan parlamentille, neuvostolle sekä talous- ja sosiaalikomitealle kertomuksen tämän direktiivin, sellaisena kuin se on muutettuna, soveltamisesta ja tekee tarvittaessa uusia ehdotuksia sen mukauttamiseksi televisiolähetystoiminnan alan kehitykseen, ottaen erityisesti huomioon tekniikan viimeaikaisen kehityksen. Voidakseen valmistella vuoden 2002 kertomusta (ja ehdottaa tarvittaessa muutoksia direktiiviin) komissio on käynnistänyt Televisio ilman rajoja -direktiivin kokonaisvaltaisen tarkastelun. Komissio teettää kolme laajaa puolueetonta tutkimusta direktiivin soveltamisalalta (alan teknologian ja markkinoiden viimeaikainen kehitys, uudet mainostekniikat, eurooppalaisten televisio-ohjelmien levityksen ja tuotannon edistämistoimien vaikutus). Nämä tutkimukset ja lisäselvitykset ovat huomattavaksi avuksi direktiiviä tarkistettaessa. Tässä vaiheessa komissio ei voi ennakoida tarkastelun tuloksia. Komissio julkaisee määräaikaan eli vuoden 2002 loppuun mennessä direktiivin täytäntöönpanoa koskevan kertomuksen. (1) EYVL L 298, 17.10.1989. (2) EYVL L 202, 30.7.1997.